(आज 18 अगस्त है। मैं मूर्ख सुबह इस तारीख को भूल गया था। दोपहर घर आने पर पता चला, बिजली सुबह से ही नदारद है और मेरे साहबजादे ने इन्वर्टर का काफी देर सदुपयोग करते हुए कम्प्यूटर चला लिया है। फिर भी, कुछ मिनटों के लिए कम्यूटर चला और जैसी कि मुझे उम्मीद थी- शिवम मिश्रा ने नेताजी के अन्तर्धान रहस्य से जुड़ी सामग्री नेट पर डाल दी थी। वास्तव में, शिवम जी किसी भी ऐसी तारीख को नहीं भूलते, जिसका सम्बन्ध “देशभक्ति” से हो। मैं उनके इस जज्बे का प्रशंसक रहा हूँ- जब से उन्हें जान रहा हूँ। अभी रात प्रायः दस बजे बिजली आने पर मैंने टायपिंग शुरु की है।)